Document ID: 32006D0530

NÕUKOGU OTSUS,
9. juuni 2006,
Euroopa Ühenduse ja Ukraina vahelise, lennuühenduse teatavaid aspekte käsitleva lepingu sõlmimise kohta
(2006/530/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikli 80 lõiget 2 koostoimes artikli 300 lõike 2 esimese lõigu esimese lausega ning artikli 300 lõike 3 esimese lõiguga,
võttes arvesse komisjoni ettepanekut,
võttes arvesse Euroopa Parlamendi arvamust, (1)
ning arvestades järgmist:
(1)
Oma 5. juuni 2003. aasta otsusega volitas nõukogu komisjoni alustama kolmandate riikidega läbirääkimisi olemasolevate kahepoolsete lepingute teatavate sätete asendamiseks ühenduse lepinguga.
(2)
Komisjon on vastavalt nimetatud nõukogu otsuse lisas sätestatud menetlustele ja suunistele pidanud ühenduse nimel Ukrainaga läbirääkimisi lennuühenduse teatavaid aspekte käsitleva lepingu sõlmimiseks.
(3)
Leping kirjutati ühenduse nimel alla 1. detsembril 2005 eeldusel, et leping sõlmitakse hilisemal kuupäeval vastavalt nõukogu 28. novembri 2005. aasta otsusele.
(4)
Leping tuleks heaks kiita,
ON TEINUD JÄRGMISE OTSUSE:
Artikkel 1
1. Euroopa Ühenduse ja Ukraina vaheline lennuühenduse teatavaid aspekte käsitlev leping kiidetakse ühenduse nimel heaks.
2. Lepingu tekst on lisatud käesolevale otsusele. (2)
Artikkel 2
Nõukogu eesistujale antakse volitus määrata isik(ud), kellel on õigus edastada lepingu artikli 9 lõikes 1 ette nähtud teatis.
Luxembourg, 9. juuni 2006

Labels: 8
18
15
5